**П Р О Т О К О Л № 2**

Днес 05.09.2019 г. в 09.00 часа в Заседателна зала на Общинска администрация гр. Вършец с адрес: гр. Вършец, бул. България № 10, ет. 4 се проведе заседание Общинска избирателна комисия /ОИК/ Вършец, назначена с Решение № 670-МИ от 23.08.2019 г. ЦИК София.

Присъстваха:

1. Антон Димитров Тошев
2. Калин Ангелов Найденов
3. Антоанета Иванова Кацарова-Милкова
4. Никола Миланов Димитров
5. Виолета Иванова Иванова
6. Илиана Георгиева Петрова
7. Петър Страхилов Петров
8. Евелина Трендафилова Герова
9. Любен Димитров Ставров
10. Силва Трифонова Диковска
11. Антонина Александрова Петкова
12. Галя Василева Георгиева

Отсъства:

1. Даниела Мариева Андреева

Заседанието протече при следния дневен ред:

1.Провеждане на заседанията и начина на приемане на решения на ОИК – Вършец.

2.Номерацията на решенията на ОИК – Вършец. 3.Определяне на членове на Общинска избирателна комисия - Вършец за маркиране на печатите на ОИК при произвеждане на изборите за общински съветници и за кметове на 27 октомври 2019 г.

4.Определяне на работно време на ОИК – Вършец в неработни дни и на официални празници.

По точка № 1 от дневния ред

РЕШЕНИЕ

№ 6 - МИ

Вършец, 05.09.2019

ОТНОСНО: Провеждане на заседанията и начина на приемане на решения на ОИК – Вършец

На основание чл. 87, ал. 1, т. 1, вр. чл. 85 и чл. 86 от Изборния кодекс и Решение № 848-МИ/28.08.2019 г. на ЦИК, Общинска избирателна комисия-Вършец (ОИК-Вършец)

Р Е Ш И:

1. Заседанията на ОИК-Вършец се свикват от нейния председател или по искане на една трета от членовете й. При отсъствие на председателя заседанията на ОИК-Вършец се свикват от определен от него заместник-председател.

2. ОИК-Вършец ще провежда заседанията си от 13.30 ч. по предварително обявен дневен ред. При необходимост часът на заседанията може да бъде променян. Членовете на ОИК-Вършец се уведомяват за датата и часа на насрочените заседания по телефон и чрез съобщение, което се публикува на интернет страницата на комисията и се поставя на общодостъпно място.

3. Проектът за дневен ред се публикува на интернет страницата на комисията преди заседанието.

4. Заседанията на ОИК-Вършец са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие от определен от него заместник-председател. Кворумът на ОИК се проверява от секретаря, при негово отсъствие от заместник-председател в началото на всяко заседание, както и при гласуване.

5. Гласуването е явно и поименно. Гласува се „за“ или „против“. Не се допуска гласуване „въздържал се“. Към всеки протокол се прилага списък с поименното гласуване на присъстващите членове по образец Приложение № 1 към настоящето решение.

6. Членовете на ОИК-Вършец, когато не са съгласни с посоченото в протокола, могат да го подписват с „особено мнение“, като писмено посочат в какво се изразява то.

Членовете на ОИК-Вършец , когато не са съгласни с прието решение, могат да изразят„особено мнение“, като писмено посочат в какво се изразява то.

7. За заседанията на ОИК-Вършец се съставя протокол, който се подписва от председателя и секретаря и се публикува на интернет страницата на комисията.

8. ОИК-Вършец приема решенията си с мнозинство две трети от присъстващите членове. Когато ОИК-Вършец при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4, изречение второ ИК. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ ИК.

Решението на ОИК подлежи на обжалване пред ЦИК по реда на чл. 88 ИК.

9. При отмяна на решението за отхвърляне ОИК-Вършец постановява ново решение,което се приема с мнозинство повече от половината от всичките й членове.

10. Решенията на ОИК Вършец може да се обжалват в 3 /три/ дневен срок от обявяването им пред ЦИК, която се произнася в тридневен срок с решение. Решението на ОИК, потвърдено с решение на ЦИК, подлежи на обжалване по реда на чл. 98, ал. 2 от Административно процесуалния кодекс пред Административния съд по местонахождение на съответната общинска избирателна комисия. В останалите случаи решението на ЦИК се обжалва пред Върховния административен съд.

11. Решенията на комисията се приемат с поименно гласуване, което се отразява в протокола от заседанието.

12. Решенията, удостоверенията и текущата кореспонденция на ОИК се подписват от председателя и секретаря.

13. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.

14. Когато едновременно отсъстват и председателят, и секретарят, решенията, протоколите, удостоверенията и текущата кореспонденция се подписват от заместник-председателя и от определен с решение на комисията член, предложени от различни партии и коалиции.

15. Решенията, протоколите, удостоверенията и текущата кореспонденция на ОИК–Вършец се подпечатват с печата на комисията.

16. На заседанията на комисията може да присъстват застъпници, представители на партии, коалиции/местни коалиции или представляващите инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.

17. ОИК-Вършец поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния район, сканираните протоколи на секционните избирателни комисии и други документи и данни. На интернет страницата на комисията се публикуват и всички публични регистри при спазване изискванията за защита на личните данни.

Решението подлежи на оспорване в 3 /три/ дневен срок от обявяването му пред Централната избирателна комисия.

Гласували поименно: 12 – за

Против: няма

По точка № 2 от дневния ред

РЕШЕНИЕ

№ 7- МИ

Вършец, 05.09.2019

ОТНОСНО: Номерацията на решенията на ОИК – Вършец

На основание чл. 87, ал. 1, т. 1 от Изборния кодекс, Общинска избирателна комисия-Вършец (ОИК-Вършец)

Р Е Ш И:

1. Взетите от ОИК - Вършец решения относно произвеждане на избори за общински съветници и за кметове на 27 октомври 2019 г. имат единна последователна номерация с арабски цифри, като след тях има тире и абривиатура МИ.

2. Номерацията на решенията на ОИК-Вършец започва с № 1.

Решението подлежи на оспорване в тридневен срок от обявяването му пред Централната избирателна комисия.

Гласували поименно: 12 – за

Против: няма

По точка № 3 от дневния ред

РЕШЕНИЕ

№ 8- МИ

Вършец, 05.09.2019

ОТНОСНО: Определяне на членове на Общинска избирателна комисия Вършец за маркиране на печатите на ОИК при произвеждане на изборите за общински съветници и за кметове на 27 октомври 2019 г.

На основание чл. 87, ал. 1, т. 1 от Изборния кодекс и Решение № 618-МИ от 15.08.2019 г. на Централната избирателна комисия, Общинска избирателна комисия-Вършец (ОИК-Вършец)

Р Е Ш И:

1. Определя Антон Димитров Тошев и Никола Миланов Димитров – съответно председател и секретар на ОИК- Вършец да положат знак за маркиране на печатите (2 бр.) на ОИК- Вършец.

2. За маркирането на печатите да се съставят 2 (два) протокола, за всеки един от двата печата, съгласно Приложение към Решение № 618-МИ/15.08.2019 г. на ЦИК, подписани от присъстващите членове на ОИК Вършец и съдържащи най-малко 3 (три) отпечатъка от всеки от маркираните печати.

Решението подлежи на оспорване в тридневен срок от обявяването му пред Централната избирателна комисия.

Гласували поименно: 12 – за

Против: няма

По точка № 4 от дневния ред

РЕШЕНИЕ

№ 9-МИ

Вършец, 05.09.2019

ОТНОСНО: Определяне на работно време на ОИК – Вършец в неработни дни и на официални празници

На основание чл. 87, ал. 1, т. 1 от Изборния кодекс, Общинска избирателна комисия-Вършец (ОИК-Вършец)

Р Е Ш И:

1. Определя работно време на ОИК- Вършец в неработни дни – събота, неделя и офи-циални празници от 10.00 часа до 16.00 часа.

2. В дните, в които изтичат определените от закона срокове, ОИК - Вършец ще приема документи до 09:00 часа до 17.00 часа.

Решението подлежи на оспорване в 3 /три/ дневен срок от обявяването му пред Централната избирателна комисия.

Гласували поименно: 12 – за

Против: няма

**ПРОТОКОЛЧИК:…………………………… ПРЕДСЕДАТЕЛ:……………………………….**

**/Галя Георгиева/**   **/Антон Тошев**/

**СЕКРЕТАР: ……………………………………….**

**/Никола Димитров/**